Milí hudobníci!

Opäť sa Vám prihováram touto cestou. Úlohou na tento týždeň pre Vás bude si zopakovať svoje poznatky o stupniciach, nakoľko vo Vašich PL bolo pomerne dosť veľa chýb. Prosím Vás, keď píšeme stupnice, za husľový kľúč zapíšte predznamenanie. **Nie pred noty!** Potom v molových sa Vám to pletie, lebo neviete, či ste dali pred 6 a 7 tón krížik, alebo nie.

Navrhujem Vám, aby ste si vytlačili PL a zozadu predznamenania nalepili názov stupnice. Rozstrihajte si to. Takto sa aj sami môžete skontrolovať, či poznáte predznamenania jednotlivých stupníc.

Pomôcka, ktorá platí iba v **durových stupniciach.**

Ako zistím o akú durovú stupnicu s krížikmi ide?

Všimni si vždy posledný krížik v predznamenaní. Napríklad E-dur, má 4 krížiky. Posledný je dis, ktorý je na 4 čiare. Posuň sa o jednu pozíciu v notovej osnove vyššie. T.j. 4 medzera. Tam sa nachádza nota e2. Teda, ide o stupnicu E-dur. O akú stupnicu ide? Posledný krížik je ais – 2medzera. Za druhou medzerou nasleduje 3 čiara. Tam sa nachádza nota h. Ide o stupnicu H – dur. Poslednú a predposlednú stupnicu viete – Fis, Cis. To neriešime.

Ako zistím o akú durovú stupnicu s béčkami ide?

Tu je to ešte jednoduchšie. Pozerajte sa vždy na **predposledné** béčko ( keď ťa to pletie, posledné si zakry). To Ti povie názov stupnice. O akú stupnicu ide? Má 4 béčka. **Predposledné** je as. T.j. ide o stupnicu As-dur. Neveríš? Vyskúšaj si to!

A ešte jedna pripomienka. Enharmonické tóny.....fúúúúúúú. Nekomentujem, posielam ešte jeden PL. Sami ste to robili na hodine (na klavíri) a vtedy ste sa smiali, aké je to ľahkéééééé....... MT